הכל על - הודו - הודו - חגים ופסטיבלים
דף הבית >> הכל על הודו >> הודו - מידע כללי >> הודו - חגים ופסטיבלים
פסטיבל בן עשרה ימים המציין את מותו על קידוש השם של אימאם חוסיין, נכדו של מוחמד. הפסטיבל כולל תהלוכה גדולה שבמהלכה, סגפנים אדוקים מלקים עצמם בשוטים, בלהט דתי. הפסטיבל מתקיים בדר"כ בחודש אפריל או במאי (לפי לוח השנה המוסלמי) בעיר לאקנאו, בעלת שיעור האוכלוסייה השיעית הגדול בהודו.
פסטיבל אדיר המתקיים בהודו אחת לשלוש שנים. הפסטיבל מציין קרב עתיק שנערך בין האלים לשדים, על כד (בהינדית - קומב) של נקטר. על פי האגדה במהלך המאבק נשרו ארבע טיפות נקטר מהכד ונחתו בערים אלאהאבאד, הארידוואר, נאסיק ואוג'יין. הפסטיבל מתקיים בסבב בין ארבעת הערים הללו. דרך מעולה להגיע לפסטיבלים שמעניינים אתכם היא דרך טיולים מאורגנים ודרך מדריכים שמכירים את כל הפסטיבלים הללו בצורה איכותית.
פסטיבל קרונות מקדש, הנערך בחודשים יוני-יולי בעיר פורי שבמדינת אוריסה על חופו של מפרץ בנגל, במזרח הודו. במהלך הפסטיבל, שבא לציין סיפור מיתולוגי בו האל ג'אגנאת יצא בקרון לבקר את דודתו, מכינים קרון גדול מימדים לאל ג'אגאנת וכל תושבי העיר גוררים אותו מהמקדש הראשי של העיר לסיבוב גדול הכולל את כל רחובות העיר.
אחד האירועים הגדולים של השנה בקראלה הוא מרוץ סירות הנחש שנערך בתעלות שבקרבת העיר אלפי הסמוכה לקוצ'ין .
בפסטיבל גאנש צ'אוטורתי Ganesh Chaturthi
פסטיבל גאנש צ'אטורתי שחל במהלך החודשים אוגוסט ספטמבר מוקדש לאל גנאש האהוב, בעל ראש הפיל. במהלך הפסטיבל, המאמינים הרבים צועדים ברחובות עירם כשעל ראשם פסלים של האל גנאש, ולבסוף הם מטביעים את הפסל בים או בנהר.
פסטיבל גמלים גדול וצבעוני נחגג במשך חמישה ימים בחודש נובמבר, בעיר פושקר שברג'סטן. במהלך הפסטיבל התושבים מתהלכים עם גמלים מקושטים ברחבי העיר. ממתקים שנזרקים לכל עבר, מנורות שמן, נפצים וזיקוקים משמשים גם הם בחגיגה זו לכבודם של כמה אלים ומאירים את המדבר השלו.
פסטיבל שמצויין ביום ראשון הראשון של חודש מאי, הקים אותו מייסד יוגת הצחוק העולמי - ד"ר מדאן קטאריה בשנת 1998 בעיר בומביי. הצחוק, לדבריו, נותן את כוח הריפואי והחוזק בגוף האדם, תורת יוגת הצחוק הגיעה לכל רחבי העולם בכ6000 מרכזי צחוק מיוחדים.